Ivan Gazidis jirriskja li jitlef ix-xogħol ma' AC Milan minħabba l-irwol tiegħu fil-ESL Il-Kap Eżekuttiv ta' AC Milan Ivan Gazidis qed jirriskja li jitlef ix-xogħol tiegħu mar-Rossoneri minħabba r-rwol tiegħu fis-Super League. Il-kummenti tad-direttur tar-Rossoneri dwar il-kwistjoni tas-Super league u l-involviment eċċessiv tiegħu jista' jwassal għat-tkeċċija tiegħu. Gazidis qal li s-Super League se 'tipprovdi appoġġ lill-piramida tal-football kollha' fi spjegazzjoni lill-isponsors ta' AC Milan, wara li ħabbar li l-club kien ingħaqad mat-12-il club fundatur tal-kompetizzjoni. Minn dakinhar, kollox ġġarraf, iżda l-president ta' Real Madrid Florentino Perez insista li AC Milan kienu wieħed mill-clubs li sal-Erbgħa filgħaxija ma kinux ħarġu mis-Super League. Id-direttur tekniku ta' AC Milan, Paolo Maldini, li mblokka lil Gazidis milli jispjega s-Super League lill-players nhar it-Tnejn, isir il-kandidat ewlieni biex jieħu post l-ex direttur ta' Arsenal.